

**Летња пракса у области грађевинарства, саобраћаја и инфраструктуре**

Позивају се студенти завршне године основних и мастер студија да се пријаве за обављање студентске праксе у предузећима и установама у надлежности Министарства грађевинарства, саобраћаја и инфраструктуре:

* Србија Карго (16 места)
* Саобраћајни институт ЦИП (15 места)
* Дирекција за железнице (3 места)
* Институт за путеве (8 места)
* КОРИДОРИ СРБИЈЕ (3 места)
* Контрола летења Србије и Црне Горе SMATSA (5 места)
* Путеви Србије ( 6 места )
* Директорат цивилног ваздухопловства Републике Србије (3 места)
* Дирекција за водне путеве (3 места)
* Air SERBIA (50 места)
* Инфраструктура железнице Србије (24 места)

**Пракса ће трајати три месеца,** уз обезбеђену новчану надокнаду за студенте и непосредно одређеног ментора из реда запослених, **у периоду од 10. јула до 6. октобра.**

Највише места отворено је за студенте Саобраћајног, Грађевинског, Машинског, Електротехничког, Економског, Факултета организационих наука, а постоје места за праксу и за студенте Правног, Географског, Рударско-геолошког, Архитектонског, Технолошко-металуршког и Математичког факултета.   
**Пријављивање студената траје од 13. до 25. јуна 2023. на сајту Центра за развој каријере: <http://www.razvojkarijere.bg.ac.rs/mgsipraksa23-II>**

Напомињемо да је уз пријаву потребно доставити скенирану потврду о студирању.

